**BIZTONSÁGI ADATLAP**

Készült az 1907/2006/EK, az 1272/2008/EK és a 2015/830/EU rendelet alapján

**1. szakasz: Az anyag/keverék és a vállalat/vállalkozás azonosítása**

**1.1. Termékazonosító:** **Just WC tisztító gél – ocean fresh**

**1.2. Azonosított felhasználás:** savas tisztítószer

**Ellenjavallt felhasználás:** fentitől eltérő

**1.3. A biztonsági adatlap szállítójának adatai:**

**GIRONDE Kozmetikai és Háztartás-vegyipari Termékeket Gyártó és Forgalmazó Kft.**

H-3333 Terpes, Petőfi út 2 – 4.

Telefon: +36 36 561 310 Fax: +36 36 371 022

honlap: www.gironde.hu

**A biztonsági adatlapért felelős személy elérhetősége:** gironde@t-online.hu

**1.4. Sürgősségi telefon: Egészségügyi Toxikológiai Tájékoztató Szolgálat (ETTSZ):**

napközben:+36 (1) 476-6464

éjjel-nappal hívható száma: +36 (80) 20 11 99

**2. szakasz: A veszély azonosítása**

**2.1. A keverék osztályozása:** a termék veszélyes keverék.

|  |  |  |  |
| --- | --- | --- | --- |
| **Osztályozása** | | **Veszélyességi osztály** | **Veszélyességi kategória[[1]](#footnote-1)** |
| **Egészségi veszély:** | Eye Irrit. 2 | Súlyos szemkárosodás/szemirritáció | 2 |
| Skin Irrit. 2 | Bőrmarás/bőrirritáció | 2 |

**2.2. Címkézési elemek**

**Piktogram:** GHS07 **Figyelmeztetés**: FIGYELEM

|  |  |
| --- | --- |
| **FIGYELEM** | **Veszélyre/kockázatra figyelmeztető H-mondatok:**  H315 Bőrirritáló hatású.  H319 Súlyos szemirritációt okoz.  **Óvintézkedésre vonatkozó P-mondatok:**  P102 GYERMEKEKTŐL ELZÁRVA TARTANDÓ.  P305+P351+P338 SZEMBE KERÜLÉS ESETÉN: Több percig tartó óvatos öblítés vízzel. Adott esetben a kontaktlencsék eltávolítása, ha könnyen megoldható. Az öblítés folytatása.  P302+P352 HA BŐRRE KERÜL: Lemosás bő szappanos vízzel.  P337+P313 Ha a szemirritáció nem múlik el: Orvosi ellátást kell kérni.  P401 Tárolás: +5°C feletti hőmérsékleten. |

**Összetétel:** szulfaminsav

**Összetevők a 648/2004/EK rendelet szerint:** <5% nem ionos felületaktív anyag, Parfum, Colorant (CI 42090)

**2.3. Egyéb veszélyek, információk**

A termék nem tartalmaz különös aggodalomra okot adó (SVHC) anyagot, illetve olyan anyagot, ami a különös aggodalomra okot adó anyagok jelöltlistáján szerepel; a lista közzétételre kerül a REACH  
59. cikk (10) értelmében: <http://echa.europa.eu/candidate-list-table>

A termék nem tartalmaz a REACH XIII. mellékletének kritériumai szerinti PBT-, ill. vPvB-anyagot.

A termék és összetevői nem szerepelnek a REACH XVII. mellékletében, azaz forgalombahozatalára és felhasználására vonatkozó korlátozás nincs.

**3. szakasz: Összetétel vagy az összetevőkre vonatkozó adatok**

**3.1. Kémiai jelleg:** keverék, vizes oldat.

|  |  |  |
| --- | --- | --- |
| **Veszélyes összetevő** | **Koncentráció** | **Veszélyességi osztály, kategória,  H-mondat** |
| Szulfaminsav[[2]](#footnote-2)  CAS-szám: 5329-14-6 EK-szám: 226-218-8  Index-szám:016-026-00-0 | 5 – <10% | Skin Irrit. 2, H315; Eye Irrit. 2, H319; Aquatic Chronic 3, H412 |
| N,N-dimetil-tetradecilamin-N-oxid[[3]](#footnote-3)  CAS-szám: 3332-27-2 EK-szám: 222-059-3 | <1% | Acute Tox. (oral) 4, H302  Eye Dam. 1, H318, Skin Irrit. 2, H315  Aquatic Acute 1, H400; M(akut):1 |

A gyártó más veszélyes összetevő jelenlétét nem jelzi.

Az egyéb összetevők (színezék, korróziós inhibitor, víz, stb.) nem tekinthetők a hatályos jogszabályok szerint veszélyes anyagnak vagy koncentrációjuk a termékben nem éri el azt a mértéket, amely fölött jelenlétüket a veszélyesség szerinti besorolásnál fel kell tüntetni, ill. figyelembe kell venni.

A veszélyességi osztályok, H-mondatok a tiszta komponensekre vonatkoznak, a termék veszélyesség szerinti besorolását a 2. szakasz adja meg. A H-mondatok teljes szövegét lásd a 16. szakaszban.

**4. szakasz: Elsősegély-nyújtási intézkedések**

**Általános tudnivalók:** A sérültet távolítsuk el a veszély forrásától. Az elszennyeződött ruházatot és lábbelit le kell venni. Eszméletlen vagy görcsös állapotban lévő sérülttel folyadékot itatni vagy annál hányást kiváltani nem szabad!

**4.1. Az elsősegély-nyújtási intézkedések ismertetése**

**Belélegzés esetén:** a sérültet friss levegőre kell vinni, várhatóan nem igényel elsősegély-nyújtást.

**Bőrrel való érintkezés esetén:** mossuk szappannal és vízzel az érintett bőrfelületet, majd folyóvízzel alaposan öblítsük le.

**Szembe kerülése esetén:** alapos, legalább 5 – 10 percig tartó szemöblítést kell végezni folyóvízzel a szemhéjszélek széthúzása és a szemgolyó állandó mozgatása közben. Panasz, tünet állandósulása esetén szakorvos segítségét kell kérni!

**Lenyelés esetén**: a szájat azonnal öblítsük vízzel, majd igyunk vizet. Nagy mennyiségek lenyelése esetén forduljunk orvoshoz, mutassuk meg a címkét és vagy a biztonsági adatlapot.

**4.2. A legfontosabb – akut és késleltetett – tünetek és hatások:** szembejutva irritálhat, szemkárosodást okozhat hosszas és tartós érintkezés esetén.

**4.3. A szükséges azonnali orvosi ellátás és különleges ellátás jelzése:** ha tünetek jelentkeznek, vagy mérgezés gyanúja merül fel, azonnal hívjunk orvost, és mutassuk meg a termék címkéjét, illetve biztonsági adatlapját.

**Megjegyzés az orvos számára:** kezeljen a tüneteknek megfelelően.

**5. szakasz: Tűzvédelmi intézkedések**

**5.1. Megfelelő oltóanyag:** oltóhab, oltópor, szén-dioxid, vízpermet, homok.

A környezetben égő anyagok alapján kell meghatározni.

**Alkalmatlan oltóanyag:** nem ismert.

**5.2. A keverékből származó különleges veszélyek**: a szulfaminsav hevítése, illetve égése, bomlása során mérgező, maró hatású gázok (nitrogén-oxidok, kén-oxidok, ammónia) képződhetnek.

**5.3. Javaslat a tűzoltóknak:** a védőfelszereléseket a környezetben égő anyagok alapján kell meghatározni. Védőruha és a környezet levegőjétől független légzőkészülék javasolt.

**5.4. Egyéb információ:** a termék nem tűzveszélyes, nem robbanásveszélyes, nem öngyulladó, de éghető.

**6. szakasz: Intézkedések véletlenszerű expozíciónál**

**6.1. Személyi óvintézkedések, egyéni védőeszközök és vészhelyzeti eljárások:** ügyeljünk a csúszásveszélyre, használjuk védőkesztyűt a mentesítéskor, amennyiben a szembefröccsenés veszélye fennáll, akkor védőszemüveg használata is szükséges.

**6.2. Környezetvédelmi óvintézkedések:** a kiömlött anyag közcsatornába, élő vizekbe, talajba ne jusson! A hulladékkezelés, a megsemmisítés a helyi előírásoknak megfelelően történjen.

**6.3. A területi elhatárolás és a szennyezés mentesítés módszerei és anyagai**

Nagy mennyiségű kiömlött készítményt inert folyadékfelszívó anyaggal (pl. homok, föld, diatomaföld) kell felitatni, összegyűjteni, megfelelően címkézve tárolni és a helyi előírásoknak megfelelően megsemmisíteni. Kis mennyiségű terméket sok vízzel le kell öblíteni.

**6.4. Hivatkozás más szakaszokra:** lásd még a 7., 8. és 13. szakaszokat.

**7. szakasz: Kezelés és tárolás**

**7.1. A biztonságos kezelésre irányuló óvintézkedések:** kövessük a címkén található használati utasítást! Ne keverjük más készítményekkel! Kerüljük aktív klórtartalmú oldatokkal történő érintkezését! Kerüljük el a termékkel történő expozíciót!

**Tűz- és robbanásvédelem:** speciális intézkedés nem szükséges.

**7.2. A biztonságos tárolás feltételei, az esetleges összeférhetetlenséggel együtt**

Lúgoktól, hipo-oldatoktól távol tartandó!

Gyermekek kezébe nem kerülhet!

Ajánlott tárolási hőmérséklet: +5°C felett.

**7.3. Meghatározott végfelhasználás:** savas tisztítószer

A felhasználók mindig olvassák el a használati útmutatót, és tartsák be a biztonságos kezelésre és felhasználásra vonatkozó utasításokat.

**8. szakasz: Az expozíció ellenőrzése/egyéni védelem**

**8.1. Ellenőrzési paraméterek**

**Foglalkozási expozíciós határérték**/**levegőben megengedett koncentráció:** nem tartalmaz olyan összetevőt melyre vonatkozólag határérték megállapítás történt volna a munkahelyi levegőben.

**Szulfaminsavra vonatkozó DNEL**[[4]](#footnote-4) **értékek**

DNEL: 70,5 mg/m3

(szisztémás hatás, hosszantartó, inhalációs expozíció, foglalkozásszerű felhasználó)

DNEL: 10 mg/ttkg/nap

(szisztémás hatás, hosszantartó, dermális expozíció, foglalkozásszerű felhasználó)

DNEL: 17,4 mg/m3

(szisztémás hatás, hosszantartó, inhalációs expozíció, foglalkozásszerű felhasználó)

DNEL: 5 mg/ttkg/nap

(szisztémás hatás, hosszú távú, dermális expozíció, lakossági felhasználó)

DNEL: 5 mg/ttkg/nap

(szisztémás hatás, hosszú távú, orális expozíció, lakossági felhasználó)

Egyéb DNEL, illetve PNEC[[5]](#footnote-5) értékek nem állnak rendelkezésre.

**8.2. Az expozíció ellenőrzése**

A termék használata során be kell tartani a vegyi anyagokkal folytatott tevékenységek általános biztonsági és higiénés előírásait. Körültekintően végzett munkával meg kell előzni a termék bőrre-, szembejutását! Nyálkahártyára, nyílt sebre ne kerüljön!

**Műszaki intézkedés:** nem szükséges.

**Higiéniai intézkedések:** tartsuk távol élelmiszerektől, italoktól és takarmányoktól. Használata után kézmosás ajánlott.

**Személyi védőfelszerelések:**

* **Légutak védelme:** nem szükséges.
* **Kézvédelem:** érzékeny bőrű személyeknek védőkesztyű használata ajánlott.
* **Szemvédelem:** nem szükséges. Nagy mennyiségek kezelése esetén, mentesítéskor védőszemüveg/védőálarc használata ajánlott.

**9. szakasz: Fizikai és kémiai tulajdonságok**

**9.1. Az alapvető fizikai és kémiai tulajdonságokra vonatkozó információk**

Halmazállapot: folyékony

Megjelenési forma: áttetsző folyadék

Szín: kék

Szag: a termékre jellemző, illatosított

Szagküszöb: nincs meghatározva

pH-érték 20°C-on: 1 – 2

Forrás/dermedéspont: nincs adat

Lobbanáspont: nem jellemző, vizes oldat, kb. >100°C (becsült érték)

Bomlási hőmérséklet: nincs adat

Öngyulladás: a termék nem öngyulladó

Robbanásveszély: nem lép fel, nem robbanásveszélyes

Robbanási határok: nincs adat

Oxidáló tulajdonság: nem jellemző

Gőznyomás: nincs adat

Gőzsűrűség: nincs adat

Bepárlási sebesség: nincs adat

Vízoldékonyság: vízzel korlátlanul elegyedik

Megoszlási hányados: nincs adat

**9.2. Egyéb információ:** nincs adat, nem áll rendelkezésre vagy nem releváns

**10. szakasz: Stabilitás és reakciókészség**

**10.1. Reakciókészség:** erősen savas oldat. Lúggal reagál, aktív klórtartalmú oldatokkal (hipo-oldatok) klórgázt fejleszt.

**10.2. Kémiai stabilitás:** közönséges körülmények (szokásos hőmérséklet-, és nyomásviszonyok, valamint a 7. szakasz alatt előírt tárolási körülmények) között a termék stabil.

**10.3. A veszélyes reakciók lehetősége:** reakció aktív klórtartalmú készítményekkel.

**10.4. Kerülendő körülmények:** hőhatás, fagy; érintkezés lúgokkal, hipoklorit-oldatokkal.

**10.5. Nem összeférhető anyagok:** aktív klórtartalmú készítmények, lúgok, erős oxidáló szerek.

**11. szakasz: Toxikológiai adatok**

**11.1. A toxikológiai hatásokra vonatkozó információ:** célzott vizsgálatok nem történtek.

**Akut toxicitás:** a termék a becsült ATE értékek alapján nem osztályozandó lenyelve, bőrön át felszívódva, belélegezve ártalmas keveréknek.

**Bőrmarás/bőrirritáció:** az összetevők koncentrációja és osztályozása alapján az osztályozás kritériumai nem teljesülnek, de tekintettel a termék extrém pH-értékére a veszélyt és kockázatot mérlegelve a terméket Skin Irrit. 2 veszélyességi osztályba soroljuk.

**Szemkárosodás/szemirritáció:** az összetevők koncentrációja és osztályozása alapján az osztályozás kritériumai nem teljesülnek, de tekintettel a termék extrém pH-értékére a veszélyt és kockázatot mérlegelve a terméket Eye Irrit. 2 veszélyességi osztályba soroljuk.

**Bőr és légúti szenzibilizáció:** a rendelkezésre álló adatok alapján az osztályozás kritériumai nem teljesülnek.

**CMR hatások (rákkeltő, mutagén és reprodukciós toxicitás):** jelentős hatás, kritikus veszély nem ismert. A rendelkezésre álló adatok alapján a termék CMR tulajdonságú anyagot nem tartalmaz, az osztályozás kritériumai nem teljesülnek.

**Célszervi toxicitás (STOT SE , STOT RE):** az osztályozás kritériumai nem teljesülnek.

**Aspirációs toxicitás:** jelentős hatás, kritikus veszély nem ismert, a rendelkezésre álló adatok alapján az osztályozás kritériumai nem teljesülnek.

**12. szakasz: Ökológiai információk**

**12.1. Toxicitás:** célzott vizsgálatokat nem végeztek. Megítélése az összetevőkre vonatkozó ökotoxikológiai adatok alapján a CLP-rendeletnek megfelelően történt.

A termék nem osztályozandó a környezetre veszélyes keveréknek.

**Szulfaminsav:** LC50 (*Pimephales promelas,* 96 óra): 70,3mg/l

EC50 (*Dapnia magna*, 96 óra): 71,6 mg/l

ErC50 (*Desmodesmus subspicatus,* 72 óra): 48 mg/l

**12.2. Perzisztencia és lebonthatóság:** a termékben lévő felületaktív anyag megfelel a 648/2004/EK rendeletben előírt biológiai lebomlási kritériumoknak. Az ezt alátámasztó adatok mindenkor a tagállamok illetékes szerveinek a rendelkezésére állnak, és közvetlen kérésükre vagy a tisztítószer gyártó kérésére megtekinthetők.

**12.3. Bioakkumulációs képesség:** az szulfaminsav logPo/w értéke: 0,1;

az N,N-dimetil-tetradecilamin-N-oxid logPo/w értéke: 5,66

**12.4. A talajban való mobilitás:** nincs adat.

**12.5. A PBT- és a vPvB-értékelés:** a termék összetevői nem PBT-, nem vPvB-anyagok.

**12.6. Egyéb káros hatások:** a terméket nagy mennyiségben nem szabad a közművek szennyvízcsatornáiba, valamint a természetes felszíni vizekbe és a talajvízbe juttatni; mert az a   
pH-érték csökkenéséhez vezethet; az alacsony pH károsítja a vízi élőlényeket. Ha hígított formában a szennyvízcsatornába vezetik, az erre vonatkozó helyi előírások (pl.: pH-érték) követendők.

**13. szakasz: Ártalmatlanítási szempontok**

**13.1. Hulladékkezelési módszerek:** a termék maradékának, hulladékának és a csomagolóanyagának az ártalmatlanítása a helyi előírásoknak megfelelően történjen.

A termék maradékainak és hulladékainak kezelésére a 225/2015. (VIII.7.) Kormányrendeletben foglaltak az irányadók. A készítmény hulladékának besorolása a felhasználás helyétől és a hulladékká válás körülményeitől függően változhat. Kis mennyiségek háztartási hulladékként kezelhetőek.

A termék hulladékának besorolása hulladékkulcs: 16 10 01\*

A vízzel alaposan kitisztított, hulladékká vált csomagolóanyag besorolása: 15 01 02

A csomagolási hulladékkal kapcsolatos hulladékgazdálkodási tevékenységet a 442/2012. (XII.29.) kormányrendelet szabályozza.

**14. szakasz: Szállításra vonatkozó információk**

A termék a veszélyes áruk nemzetközi szállítását szabályozó egyezmények szerint (ADR/RID, IMDG, IATA/ICAO) **nem** **veszélyes áru.**

**14.1. – 14.7.:** nem alkalmazható.

**15. szakasz: Szabályozással kapcsolatos információk**

**15.1. A keverékkel kapcsolatos biztonsági, egészségügyi és környezetvédelmi előírások/jogszabályok**

A termék nem tartalmaz különös aggodalomra okot adó (SVHC) anyagot.

A termék nem tartalmaz a REACH XIV. és XVII. mellékletében listázott anyagot.

A termék nem tartalmaz ózonréteg károsító anyagot.

**Vonatkozó közösségi joganyagok**

REACH rendelet: 1907/2006/EK és módosításai;

CLP-rendelet (1272/2008/EK) és módosításai – 1. ATP: 790/2009/EK rendelet; 2. ATP: 286/2011/EK rendelet; 3. ATP: 618/2012/EU rendelet; 4. ATP: 487/2013/EU rendelet; 5. ATP: 944/2013/EU rendelet; 6. ATP: 605/2014/EU rendelet; 7. ATP: 2015/1221/EU rendelet; 8. ATP: 2016/918/EU rendelet; 9. ATP: 2016/1179/EU rendelet

98/24/EK irányelve a munkájuk során vegyi anyagokkal kapcsolatos kockázatoknak kitett munkavállalók egészségének, biztonságának védelméről

Tisztítószer-rendelet: 648/2004/EK és módosításai

**Vonatkozó nemzeti joganyagok**

Tisztítószerek: 270/2005. (XII.15.) Korm. rendelet a mosó- és tisztítószerek hatóanyagai biológiai lebonthatóságának ellenőrzéséről és az információszolgáltatás rendjéről;

329/2012. (XI.16.) Korm. rendelet a mosó- és tisztítószerek forgalombahozatalának feltételeiről és az ellenőrzés rendjéről;

Munkavédelem: az 1993. évi XCIII. törvény a munkavédelemről; 25/2000. (IX.30.) EüM-SzCsM együttes rendelet a munkahelyek kémiai biztonságáról; 33/1998. (VI.24.) NM rendelet a munkaköri, szakmai, illetve személyi higiénés alkalmasság orvosi vizsgálatáról és véleményezéséről; 3/2002. (II.8.) SzCsM-EüM együttes rendelet a munkahelyek munkavédelmi követelményeinek minimális szintjéről;

Kémiai biztonság: 2000. évi XXV. törvény a kémiai biztonságról és módosításai, a veszélyes anyagokkal és a veszélyes készítményekkel kapcsolatos egyes eljárások, illetve tevékenységek részletes szabályairól szóló 44/2000. (XII.27.) EüM rendelet és módosításai;

Környezetvédelem: 1995. évi LIII. törvény a környezet védelmének általános szabályairól; 2012. évi CLXXXV. törvény a hulladékokról; 225/2015. (VIII.7.) Korm. rendelet a veszélyes hulladékkal kapcsolatos egyes tevékenységek részletes szabályairól; 72/2013. (VIII.27.) VM rendelet a hulladék jegyzékről;

Tűzvédelem: az 1996. évi XXXI. törvény a tűz elleni védekezésről, a műszaki mentésről és a tűzoltóságról; az 54/2014. (XII.5.) BM rendelet az Országos Tűzvédelmi Szabályzatról.

**15.2. Kémiai biztonsági értékelés:** nem készült.

**16. szakasz: Egyéb információk**

Az adatlap a termék normál körülmények között történő felhasználására és kezelésére vonatkozó információkat tartalmazza. Minden olyan alkalmazás esetén, amikor a terméket más anyaggal elegyítik, illetve olyan eljárásokat alkalmaznak, amelyek nem felelnek meg az adatlapban foglaltaknak, a teljes felelősség a felhasználót terheli.

A biztonsági adatlapban foglalt információk, adatok és ajánlások ismereteink legjaván alapszanak és azokat a kiadás időpontjában pontosnak, helytállónak ismerjük, de a javaslatainkért, és az ajánlásainkért garanciát vállalni nem tudunk, hiszen a felhasználás körülményei hatáskörünkön kívül esnek. A felhasználó saját felelősségére dönt az említett információk alkalmazásáról, a termék felhasználásáról. Az adatlap nem jelenti bármilyen jogi kötelezettség vagy felelősség vállalását a helytelen használatból adódó következményekért.

**A 2. és a 3. szakaszában szereplő rövidítések és H-mondatok szövege:**

M(akut): M-tényező az akut vízi toxicitásra vonatkozólag

PBT: perzisztens, bioakkumulatív, toxikus; vPvB: nagyon perzisztens, nagyon bioakkumulatív

A veszélyességi osztályok rövidítései, a rövidítések utáni (1-4) számok, az osztályon belüli kategóriát jelölik meg, a nagyobb számok kisebb veszélyt jelentenek: Acute Tox.: akut toxicitás; oral: szájon át;   
Skin Irrit.: bőrirritáció; Eye Irrit.: szemirritáció; Eye Dam.: súlyos szemkárosodás; Aquatic Acute: vízi környezetre veszélyes, akut veszélyt jelent.

H302 Lenyelve ártalmas.

H315 Bőrirritáló hatású.

H319 Súlyos szemirritációt okoz.

H318 Súlyos szemkárosodást okoz.

H400 Nagyon mérgező a vízi élővilágra.

**Adatlaptörténet:** a biztonsági adatlap 1.0-HU verziója a gyártó adatai és az összetevők biztonsági adatlapja alapján készült 2017. március 14-én.

1. Nagyobb szám, kisebb veszélyt jelent. [↑](#footnote-ref-1)
2. Egyéb név: amidoszulfonsav, szulfamidsav [↑](#footnote-ref-2)
3. Egyéb név: mirisztamin-oxid [↑](#footnote-ref-3)
4. DNEL - DERIVED NO EFFECT LEVEL - a származtatott hatásmentes humán-expozíció szintje [↑](#footnote-ref-4)
5. PNEC - PREDICTED NO EFFECT CONCENTRATION - az adott ökoszisztémára károsan még nem ható, becsült küszöbkoncentráció [↑](#footnote-ref-5)